钦定古今图书集成/理学汇编/文学典/第004卷 > 陈善扪虱新话 > 《作文贵首尾相应》
## 钦定古今图书集成/理学汇编/文学典/第004卷 > 陈善扪虱新话 > 《作文贵首尾相应》

桓温见《八阵图》，曰：“此常山蛇势也，击其首则尾应，击
其尾则首应，击其中则首尾俱应。”予谓此非特兵法，
亦文章法也。文章亦要宛转回复，首尾相应，乃为尽
善。山谷论诗文亦云：“每作一篇，先立大意，长篇须曲
折三致，意乃成章耳。”此亦常山蛇势也。